ქ.ქუთაისის მუნიციპალიტეტის 2018 წლის ბიუჯეტით გათვალისწინებული პროგრამის -"ახალგაზრდული ინიციატივების" ფარგლებში კონკურსის გამოცხადებისა და განაცხადის განხილვის წესი

**მუხლი 1. ზოგადი დებულებანი**

* 1. ქ.ქუთაისის მუნიციპალიტეტის მერიის 2018 წლის ბიუჯეტით გათვალისწინებული პროგრამის - "ახალგაზრდული ინიციატივების მხარდაჭერა" ფარგლებში, საუკეთესო ინიციატივების შერჩევა განხორციელდება კონკურისის გზით.
  2. კონკურსს ატარებს ქალაქ ქუთაისის მუნიციპალიტეტის მერის ბრძანებით შექმნილი კომისია.
  3. პროგრამა "ახალგაზრდული ინიციატივები" ითვალისწინებს ახალგაზრდების, ან ახალგაზრდულ საკითხებზე მომუშავე არასამთავრობო ორგანიზაციების მიერ ინიცირებული პროექტების მხარდაჭერას, რომელთა განხორციელებაც ხელს შეუწყობს ახალგაზრდობის განვითარებას ქუთაისის მუნიციპალიტეტში.
  4. პროექტი უნდა განხორციელდეს და დასრულდეს 2018 წელს.
  5. ქ.ქუთაისის მუნიციპალიტეტის მერიიდან მოთხოვნილი თანხა არ უნდა აღემატებოდეს 10 000(ათი ათასი) ლარს.
  6. პრიორიტეტი მიენიჭება ისეთ პროექტებს, რომელთაც თან ახლავს მინი კვლევა, რომელიც ასახავს საკონკურსო ინიციატივის საჭიროებას.
  7. ისეთი ინიციატივები, რომელშიც ავტორის თანამონაწილეობა 20% და მეტია, შესაძლებელია განხორციელდეს ურთიერთთანამშრომლობის მემორანდუმის გაფორმებით და მასზე არ გამოცხადდება ტენდერი;
  8. პრიორიტეტი მიენიჭება ახალგაზრდულ პროექტებს შემდეგი მიმართულებით:

ა) ჯანსაღი ცხოვრების წესის პოპულარიზაცია;

ბ) არაფორმალური განათლების ხელშეწყობა;

გ) სოციალური მეწარმეობა (ახალგაზრდა მეწარმეთა ხელშეწყობა);

დ) შეზღუდული შესაძლებლობის მქონე ახალგაზრდების საზოგადოებაში ინტეგრაცია;

ე) საგანმანათლებლო და შემეცნებითი პროექტების წახალისება.

**მუხლი 2. კონკურსის მიზანი**

კონკურსის მიზანია ახალგაზრდობის სფეროში ინიციატივების წახალისება, საკუთარი პოტენციალის სრული რეალიზება და ახალგაზრდობის სრულფასოვანი განვითარების ხელშეწყობა. საზოგადოებრივ, კულტურულ და პოლიტიკურ ცხოვრებაში ახალგაზრდების აქტიური ჩართვის შესაძლებლობა.

**მუხლი 3 . კონკურსში მონაწილეობის მისაღებად საჭირო დოკუმენტების ნუსხა:**

* 1. კონკურსში მონაწილეობის მისაღებად მერიაში წარმოდგენილი უნდა იქნეს შემდეგი დოკუმენტაცია:

ა) შევსებული სააპლიკაციო ფორმა;

ბ) ავტობიოგრაფია (CV)/კერძო პირის შემთხვევაში/;

გ) პირადობის დამადასტურებელი დოკუმენტის ასლი/კერძო პირის შემთხვევაში/;

დ) სარეკომენდაციო წერილი (სასურველია);

ე) თანადაფინანსების შემთხვევაში -დამადასტურებელი საბუთი;

ვ) მინი-კვლევა, რომელიც აღნიშნული პროექტის საჭიროებაზე მიუთითებს (ასეთის არსებობის შემთხვევაში);

* 1. დოკუმენტები უნდა იყოს წარმოდგენილი როგორც ბეჭდური, ასევე ელექტრონული ფორმით;
  2. მერია უფლებამოსილია საჭიროების შემთხვევაში მოითხოვოს დამატებითი დოკუმენტაცია;
  3. თუ განმცხადებელი არასრულწლოვანია, საქმისწარმოება განხორციელდება კანონიერი წარმომადგენლის მონაწილეობით, მოქმედი კანონმდებლობის შესაბამისად.

**მუხლი 4. კონკურსის ეტაპები**

4.1 კონკურსი მოიცავს ორ ეტაპს:

ა) დოკუმენტების მიღება;

ბ) დოკუმენტების განხილვა.

4.2. დოკუმენტების მიღებას აწარმოებს ქ.ქუთაისის მუნიციპალიტეტის მერიის პირველადი სტრუქტურული ერთეული ადმინისტრაციული სამსახურის მეორადი სტრუქტურული ერთეული კულტურის, სპორტის, განათლებისა და ახალგაზრდობის საქმეთა განყოფილება, რომელიც შემოსულ მასალებს გადასცემს შესაბამის კომისიას.

4.3. დოკუმენტების არასრულად წარმოდგენის შემთხვევაში კომისია არ განიხილავს განაცხადს.

4.4. კონკურსის მეორე ეტაპზე ხორციელდება დოკუმენტების დეტალური განხილვა;

4.5. კონკურსში მონაწილეობის შეფასება ხდება შემდეგი კრიტერიუმებით:

ა) პროექტის აქტუალობა- მაქსიმალური შეფასება 10 ქულა, მინიმალური შეფასება 0 ქულა;

ბ) პროექტის ინოვაციურობა და კრეატიულობა - მაქსიმალური შეფასება 10 ქულა, მინიმალური შეფასება 0 ქულა;

გ) პროექტის განმცხადებლის თანამონაწილეობა - მაქსიმალური შეფასება 5 ქულა, მინიმალური შეფასება 0 ქულა;

დ) პროექტში საზოგადოების ჩართულობა - მაქსიმალური შეფასება 10 ქულა, მინიმალური შეფასება 0 ქულა;

ე) კონკურსანტის გამოცდილება მსგავსი პროექტების განხორციელების საკითხში -მაქსიმალური შეფასება 5 ქულა, მინიმალური შეფასება 0 ქულა;

4.6. შეფასების საბოლოო შედეგი განისაზღვრება ქულათა დაჯამებით.

**მუხლი 5. კონკურსის ჩატარებისა და კომისიის მიერ გადაწყვეტილების მიღების ვადები**

5.1. განაცხადების მიღება იწარმოებს 10 მაისიდან 1 ოქტომბრამდე;

5.2. განაცხადების განხილვა წარმოებს ყოველი თვის ბოლოს;

5.3. კომისია შემოსულ განაცხადებს განიხილავს და მიღებული გადაწყვეტილების შესახებ განმცხადებელს აცნობებს გადაწყვეტილების მიღებიდან არაუმეტეს 5 სამუშაო დღის ვადაში.

**მუხლი 6. კომისიის მიერ გადაწყვეტილების მიღების წესი**

6.1. კომისიის მუშაობას ხელმძღვანელობს კომისიის თავმჯდომარე, ხოლო მისი არყოფნისას - კომისიის თავმჯდომარის მოადგილე.

6.2. კომისია:

ა) ამტკიცებს იმ კონკურსანტთა სიას, რომელთა განაცხადები არ შეესაბამება წინამდებარე წესით დადგენილ მოთხოვნებს და იღებს გადაწყვეტილებას მათი კონკურსიდან მოხსნის თაობაზე;

ბ) განიხილავს კონკურსანტების განაცხადებს (საკონკურსო დოკუმენტაციას) და ახდენს მათ შეფასებას;

გ) წარუდგენს მერს ინფორმაციას კონკურსის შედეგების შესახებ.

6.3. კომისია უფლებამოსილია, თუკი კომისიას ესწრება სრული შემადგენლობის ნახევარზე მეტი მაინც;

6.4. გამარჯვებულად მიიჩნევა და დაფინანსდება ის კოკურსანტი, რომელიც მიიღებს მაქსიმალურ ქულათა არანაკლებ 60 პროცენტს.

6.5. კომისიის გადაწყვეტილება ფორმდება ოქმის სახით კომისიის მდივნის მიერ 2 სამუშაო დღის ვადაში.

6.6. კომისიის გადაწყვეტილება პროექტის ავტორს ეცნობება არაუმეტეს 5 სამუშაო დღისა.

**მუხლი 7. კონკურსში გამარჯვებული პროექტის განხორციელება**

7.1. კონკურსში გამარჯვებულ პროექტები გადადის ქუთაისის მუნიციპალიტეტის მერიის საკუთრებაში და მათზე ეტაპობრივად გამოცხადდება ელექტრონული ტენდერი, გარდა იმ ინიციატივებისა, სადაც ავტორის მიერ პროექტის განხორციელებაში თანამონაწილეობა არის 20% და მეტი და რომელზეც ფორმდება ურთიერთანამშრომლობის მემორანდუმი.

7.2. გამარჯვებული ინიციატივების ავტორებს საჩუქრად ჩაერიცხებათ პროექტის ღირებულების 10 %, ხოლო პროექტებზე გამოცხადდება ელექტრონული ტენდერები.

7.3. ელექტრონულ ტენდერში სხვა პრედენტენდენტის გამარჯვების შემთხვევაში, პროექტის ავტორს არ აქვს უფლება უკან გაითხოვოს საკუთარი პროექტი.